text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000006", "text": "Eg mintist aftur a\u0301 Landskronadystin mo\u0301ti Eysturri\u0301ki, og kanska serliga javnleikin mo\u0301ti Nor\u00f0ur I\u0301rlandi, ta\u0301 Ka\u0301ri Reynheim var i\u0301 velmaktini. Eftir dystin vo\u0301ru Havnarg\u00f8tur fullar av bilum, i\u00f0 koyrdu runt og floyta\u00f0u. Veitsla var i\u0301 g\u00f8tunum, ti\u0301 i\u0301 sva\u0301rastu ni\u00f0urgangsti\u0301\u00f0um fingu vit okkurt at gle\u00f0ast um, og vit gleddust \u00f8ll."}, {"text_idx": "#000007", "text": "Si\u0301\u00f0an ta\u0301 hevur landsli\u00f0i\u00f0 havt fleiri aldudalar, men ta\u00f0 er nokk eingin ivi um, at dju\u0301pasta dalin vo\u0301ru vit i\u0301, beint a\u0301\u00f0renn Brian Kerr to\u0301k vi\u00f0 venjarastarvinum. Fo\u0301lksligi uppbakningur var n\u00e6rum burtur, og ta\u00f0 var ofta beinlei\u00f0is deprimerandi at hyggja at laka innsatsinum hja\u0301 okkara monnum. Landsli\u00f0sbrandi\u00f0 hev\u00f0i ta\u00f0 ikki gott."}, {"text_idx": "#000008", "text": "Men vi\u00f0 Kerr kom fightaraviljin aftur, og sum Eli Hentze seg\u00f0i i\u0301 sjo\u0301nvarpsstovuni i\u0301 gja\u0301r, so krevja vit bara av okkara monnum, at teir kempa."}, {"text_idx": "#000009", "text": "Fjepparafel\u00f8gini hja\u0301 f\u00f8roysku fo\u0301tbo\u0301ltsfel\u00f8gunum vo\u0301ru savna\u00f0i a\u0301 To\u0301rsv\u00f8lli til Finlandsdystin, og gingu a\u0301 odda vi\u00f0 at stu\u00f0la okkara monnum."}, {"text_idx": "#000010", "text": "Eg var eisini ein av teimum no\u0301gvu, i\u00f0 fyltu To\u0301rsv\u00f8ll, ta\u0301 Finland vitja\u00f0i her fyri, og ta\u00f0 var fantastiskt at si\u0301ggja, hvussu no\u0301gv var broytt, fo\u0301lksligi uppbakningurin var veruliga aftur, og FSF hev\u00f0i ennta\u0301 megna at savna f\u00f8roysku fjepparafel\u00f8gini, so okkara menn blivu drivnir fram av sangi og ro\u0301pum."}, {"text_idx": "#000011", "text": "Landsli\u00f0i\u00f0 hevur fingi\u00f0 flutt si\u0301tt image so o\u0301fatiliga no\u0301gv seinastu a\u0301rini, ikki minst orsaka\u00f0 av eldhuga\u00f0a arbei\u00f0inum, hja\u0301 mi\u0301num fyrrverandi starvsfelaga Tro\u0301ndi Vatnhamar, markna\u00f0arf\u00f8ringin um brandbyggingin hevur veri\u00f0 sera v\u00e6l eydna, og ta\u00f0 kulminera\u00f0i a\u0301 To\u0301rsv\u00f8lli mo\u0301ti Finlandi. Ta\u0301 sto\u0301ri skar\u00f0in av syngjandi fjepparum hei\u00f0ra\u00f0i Tro\u0301nd eftir Finlandsdystin, var eingin i\u0301 iva um, at Tro\u0301ndur eisini var headma\u00f0ur fyri at savna fel\u00f8gini at heppa."}, {"text_idx": "#000012", "text": "Fyrsti ha\u0301lvleikur i\u0301 gja\u0301r, gav m\u00e6r flashback til farnar ti\u0301\u00f0ir, ti\u0301 sum Eli seg\u00f0i, vit krevja bara at tit kempa, og alt ov no\u0301gvir gj\u00f8rdu ikki ta\u00f0 i\u0301 gja\u0301r. Seinni ha\u0301lvleikur var kla\u0301rt betur, og ti\u0301 vo\u0301ni eg, at hetta var ein of- ha\u0301lvleikur, og at vit aftur si\u0301ggja landsli\u00f0i\u00f0 kempa a\u0301 To\u0301rsv\u00f8lli mo\u0301tir Ungarn."}, {"text_idx": "#000013", "text": "Eg ma\u0301 to\u0301 siga, at eg stu\u0301ri eitt vet, ti\u0301 teir ba\u0301\u00f0ir, i\u00f0 framum onnur hava lyft brandi\u00f0 hja\u0301 landsli\u00f0num fra\u0301 at vera i\u0301myndin av tapi, til aftur at vera stoltleiki fyri tjo\u0301\u00f0ina, eru ikki longur umbor\u00f0."}, {"text_idx": "#000015", "text": "Eg vo\u0301ni ikki, at mi\u0301n stu\u0301ran er r\u00f8tt, men har tykist at vera okkurt gali\u00f0 i\u0301 FSF, hvi\u0301 heldur man ikki uppa\u0301 si\u0301ni sterkastu kort?"}, {"text_idx": "#000016", "text": "... og ta\u00f0 er ikki alti\u0301\u00f0 at t\u00e6r kla\u0301ra at reisa seg aftur. Mi\u0301n vo\u0301n er, at ein av mi\u0301num st\u00f8rstu i\u0301tro\u0301ttarhetjum Michael Schumacher fer at vinna si\u0301n st\u00f8rsta sigur, sigurin a\u0301 dey\u00f0anum og avlamni."}, {"text_idx": "#000017", "text": "Michael Schumacher feirar ein sigur, vo\u0301nandi sleppa vit \u00f8ll at feira hansara n\u00e6sta sigur."}, {"text_idx": "#000018", "text": "Sjeyfaldi heimsmeistarin og mest vinnandi formil 1 koyrarin nakranti\u0301\u00f0 Michael Schumacher liggur nu\u0301 i\u0301 koma og stri\u0301\u00f0ist fyri li\u0301vi si\u0301num. Hann er ikki einans tann mest vinnandi formil 1 koyrarin, hann er nokk tann i\u0301tro\u0301ttarma\u00f0urin, i\u00f0 eg havi fjeppast mest uppi i\u0301, og ta\u00f0 kennist pu\u0301ra \u00f8rt, at hann nu\u0301 liggur vi\u00f0 a\u0301lvarsligum heilaska\u00f0a eftir eitt ski\u0301o\u0301happ."}, {"text_idx": "#000019", "text": "Ta\u00f0 kennist sum lagnunnar vemmiligasta speisemi, at hann nu\u0301 skal stri\u0301\u00f0ast fyri li\u0301vi og f\u00f8rleikum, ti\u0301 hann er dottin a\u0301r ski\u0301. Hetta er ein ma\u00f0ur, i\u00f0 hevur havt eitt somiki\u00f0 vandamiki\u00f0 arbei\u00f0i, sum formil 1 koyrari nu\u0301 einafer\u00f0 er, ella i\u0301 \u00f8llum f\u00f8rum var fyrst i\u0301 90\u2019unum, ta\u0301 hann byrja\u00f0i."}, {"text_idx": "#000020", "text": "Men ta\u00f0 er kanska ikki so undarligt, ti\u0301 Schumacher er i\u0301tro\u0301ttarma\u00f0ur um ein ha\u0301ls. Hann elskar rasarakoyring fra\u0301 gokarti til formil 1, hann elskar fo\u0301tbo\u0301lt og elskar at standa a\u0301 ski\u0301."}, {"text_idx": "#000021", "text": "Hann er kendur, sum sera dugnaligur a\u0301 ski\u0301 og eigur eina sma\u0301ttu beint vi\u00f0 sta\u00f0i\u00f0, har hann datt sunnudagin. Um vit skulu vera erlig, so hevur hann neyvan r\u00e6\u00f0st h\u00f8ga fer\u00f0, ta\u0301 hann hevur sta\u00f0i\u00f0 a\u0301 ski\u0301."}, {"text_idx": "#000022", "text": "Mi\u0301nir tankar eru vi\u00f0 familjuni, ikki minst soninum, i\u00f0 sum skilst var vi\u00f0 pa\u0301pa si\u0301num, ta\u0301 o\u0301happi\u00f0 hendi. Eg vo\u0301ni, at Michael Schumacher kemur fyri seg aftur, og f\u00e6r no\u0301gv go\u0301\u00f0 a\u0301r vi\u00f0 familju si\u0301nari."}, {"text_idx": "#000023", "text": "Eg byrja\u00f0i at hyggja at formil 1 seint i\u0301 80\u2019a\u0301runum. Alain Prost og Ayrton Senna stri\u0301ddust ofta meira enn gott var, og ta\u00f0 var o\u0301luksa\u0301liga spennandi. Serliga, ta\u0301 teir i\u0301 hv\u00f8r si\u0301num McLaren bili stri\u0301ddust eitt eljustri\u0301\u00f0. Eg helt vi\u00f0 professaranum, Alain Prost, kanska mest ti\u0301, at ta\u00f0 gj\u00f8rdi beiggi mi\u0301n eisini. Bo\u00f0ini fra\u0301 Janus vo\u0301ru grei\u00f0, hasin Senna er ski\u0301tsvakur, so halt tu\u0301 vi\u00f0 Prost. Ta\u00f0 gj\u00f8rdi eg so."}, {"text_idx": "#000024", "text": "Ta\u0301 Alain Prost n\u00f8kur a\u0301r eftir helt eitt sabbath a\u0301r u\u0301r formil 1 fyrst i\u0301 90\u2019a\u0301runum, var ein ny\u0301ggjur ma\u00f0ur farin at gera um seg. Ungi Jordan koyrarin Michael Schumacher gj\u00f8rdi beinanvegin inntrykk, fyrstu fer\u00f0 eg sa\u0301 hann koyra. Ta\u0301 hann so skifti til Benetton og byrja\u00f0i at vi\u0301sa tenn, visti eg, at hetta var ma\u00f0urin, i\u00f0 eg fo\u0301r at halda vi\u00f0. Ta\u00f0 skuldi gerast eitt gott val, ti\u0301 hann gav m\u00e6r no\u0301gvar gle\u00f0iligar sigrar."}, {"text_idx": "#000025", "text": "Eg fylgdi honum i\u0301 Benetton og i\u0301 Ferrari. Og minnist eg enn ti\u0301\u00f0indafundin eftir koyringina i\u0301 Monza i\u0301 2006, ta\u0301 hann bo\u00f0a\u00f0i fra\u0301, at hann fo\u0301r at gevast i\u0301 formil 1. Sigurin i\u0301 Monza leg\u00f0i hann v\u00e6l fyri at vinna 8. meistaraheiti\u00f0. Men trupulleikar i\u0301 tveimum teimum seinastu koyringinunum gj\u00f8rdu hetta o\u0301m\u00f8guligt, og h\u00f8vu\u00f0sfi\u0301ggindin hja\u0301 flestu Ferrari fjepparum um ta\u00f0 mundi\u00f0, Fernando Alonso vann meistaraheiti\u00f0, naka\u00f0, i\u00f0 ikki gj\u00f8rdi hann betri da\u0301mdan av okkum."}, {"text_idx": "#000026", "text": "Schumacher seg\u00f0i ta\u0301, at hann kendi, at hetta var r\u00e6tta l\u00f8tan at gevast. At tey 30 a\u0301rini, i\u00f0 hann hevur veri\u00f0 i\u0301 motori\u0301tro\u0301ttinum, h\u00f8vdu veri\u00f0 heilt serlig fyri hann. Og at hann hev\u00f0i elska hv\u00f8rja l\u00f8tu, b\u00e6\u00f0i t\u00e6r go\u0301\u00f0u og t\u00e6r ringu."}, {"text_idx": "#000027", "text": "Well, ta\u00f0 gingu n\u00f8kur a\u0301r, og i\u0301 2010 byrja\u00f0i hann aftur, hesafer\u00f0 i\u0301 Mercedes. Hetta var ikki eitt gott hugskot, og hann gj\u00f8rdist onganti\u0301\u00f0 aftur tann koyrarin, i\u00f0 hann hev\u00f0i veri\u00f0. Um ta\u00f0 var aldur, bilurin ella okkurt anna\u00f0 veit eg ikki, men u\u0301rslitini komu ikki, og i\u0301 2012 gavst hann aftur, hesafer\u00f0 fyri well."}, {"text_idx": "#000028", "text": "Formil 1 hevur ikki veri\u00f0 ta\u00f0 sama fyri meg, si\u0301\u00f0an Michael Schumacher gavst, og ta\u0301 Ferrari li\u00f0i\u00f0 n\u00f8kur a\u0301r seinni setti arvafi\u0301ggindan Alonso i\u0301 starv, so misti eg no\u0301gv av huginum fyri hesum slagi av rasarakoyring."}, {"text_idx": "#000029", "text": "Michael Schumacher var i\u0301 si\u0301nari ti\u0301\u00f0 meira enn nakar annar i\u0301myndin av formil 1. Hann var i\u0301 formil 1 i\u0301 18 a\u0301r, harav 11 kappingara\u0301r hja\u0301 Ferrari."}, {"text_idx": "#000030", "text": "Michael Schumacher heldur n\u00e6rum \u00f8llum metum i\u0301 i\u0301tro\u0301ttinum, fra\u0301 7 koyrara heimsmeistaraheitum, lutt\u00f8ku i\u0301 at vinna 7 li\u00f0meistaraheiti, 91 sigrum, 68 fyrstu byrjunarst\u00f8\u00f0um, 77 skjo\u0301tastu umf\u00f8rum, flest meistaraheiti a\u0301 ra\u00f0 5 i\u0301 2000-2004, flest sigrar eitt kappingara\u0301r 13 i\u0301 2002 og alt m\u00f8guligt anna\u00f0."}, {"text_idx": "#000031", "text": "A\u0301hugaverd og sto\u0301rsligin fo\u0301tbo\u0301lts ly\u0301singarherfer\u00f0"}, {"text_idx": "#000032", "text": "Myndin er tikin av football streaming a\u0301 Facebook"}, {"text_idx": "#000033", "text": "Eg veit enn ikki, hv\u00f8r stendur aftan fyri, men hetta er sera a\u0301hugavert. A\u0301 leikv\u00f8llunum hja\u0301 i\u0301 \u00f8llum f\u00f8rum Chelsea, Juventus og Bayern vo\u0301ru hetta vikuskifti\u00f0 hettukl\u00e6ddir perso\u0301nar, i\u00f0 si\u0301ggjast a\u0301 myndini, i\u00f0 eg havi la\u0301nt fra\u0301 Football Streaming. Harafturat eru variantar av kornrundingunum komnir a\u0301 fo\u0301tbo\u0301ltsvenjingarv\u00f8llirnar a\u0301 Hackney Marshes fyrr i\u0301 vikuni. Har la\u0301 ein sto\u0301rur bo\u0301ltur vi\u00f0 sama logo, sum tey hettukl\u00e6ddu hava, umframt 2000 sm\u00e6rri bo\u0301ltar vi\u00f0 sama logo. Kampnjan eitur \u201cThe Winner Takes Earth\u201d ella vinnarin tekur heimin."}, {"text_idx": "#000034", "text": "Eg undra\u00f0ist eitt sindur a\u0301, hvi\u0301 Franz Beckenbauer var a\u0301 Stamford Bridge i\u0301 dag, men opinbart hev\u00f0i ta\u00f0 okkurt vi\u00f0 sama ma\u0301l at gera, ti\u0301 hann hevur i\u0301 gja\u0301r sent u\u0301t hesa videoina. Um at vit skulu bjarga heiminum vi\u00f0 at sp\u00e6la fo\u0301tbo\u0301lt mo\u0301ti ru\u0301mdarverum, tapa vit, ver\u00f0ur heimurin oy\u00f0ilagdur."}, {"text_idx": "#000036", "text": "Livst so spyrst, um hv\u00f8r stendur aftanfyri."}, {"text_idx": "#000037", "text": "Eitt FM skal vinnast a\u0301 heimav\u00f8lli, so sleppur felag, fjepparar og li\u00f0 at ha\u0301ti\u0301\u00f0arhalda ta\u00f0 a\u0301 heilt r\u00e6ttan ha\u0301tt. Eg var i\u0301 Gundadali i\u0301 dag, og upplivdi dystin millum tv\u00e6r av kempunum i\u0301 f\u00f8royskari fo\u0301tbo\u0301ltss\u00f8gu bresta saman i\u0301 einum lagnudysti, i\u00f0 enda\u00f0i vi\u00f0 at avgera b\u00e6\u00f0i meistaraheiti\u00f0 og nokk eisini ni\u00f0urflytingina."}, {"text_idx": "#000040", "text": "Fyri tveimum vikum si\u0301\u00f0an fo\u0301ru eg og synirnir til Fuglafjar\u00f0ar i\u0301 vo\u0301n um at sleppa at uppliva, at F\u00f8royameistaraheiti\u00f0 kom i\u0301 hu\u0301s, men ta\u00f0 gekk ikki so v\u00e6l. Men eftir at hava uppliva fra\u0301li\u0301ka stemningin i\u0301 Gundadali, leggi eg ikki petti i\u0301, um vit ma\u0301ttu bi\u0301\u00f0a til at vinna meistaraheiti\u00f0 a\u0301 heimav\u00f8lli, ti\u0301 ta\u00f0 er altso naka\u00f0 heilt serligt."}, {"text_idx": "#000041", "text": "Fyrst til TB, vit si\u0301ggjast aftur i\u0301 bestu deildini skjo\u0301tt!"}, {"text_idx": "#000042", "text": "So til HB, til lukku vi\u00f0 meistaraheitinum og takk \u00f8ll tit, sum gj\u00f8rdu stemningin so go\u0301\u00f0an, sum hann var i\u0301 Gundali i\u0301 dag. Her er eitt klipp fra\u0301 l\u00f8tuni, ta\u0301 do\u0301marin bri\u0301ksla\u00f0i a\u0301 si\u0301\u00f0sta sinni."}, {"text_idx": "#000045", "text": "Hetta var eitt gott li\u00f0, sum try\u0301sti okkara dreingir, men vit h\u00f8vdu eisini fleiri m\u00f8guleikar og serliga Hanus var trupul fyri norsku verjuna. Men ta\u00f0 var Fyllingsdalen, i\u00f0 leg\u00f0i seg a\u0301 odda. Men HB stri\u0301ddist v\u00e6l vi\u0301\u00f0ari."}, {"text_idx": "#000046", "text": "Vit fingu eisini b\u00e6\u00f0i go\u0301\u00f0ar m\u00f8guleikar uppa\u0301 ma\u0301l og go\u0301\u00f0ar bjargingar fra\u0301 Anton, a\u0301\u00f0renn Fyllingsdalen \u00f8kti til ha\u0301lvleiksst\u00f8\u00f0una 2-0."}, {"text_idx": "#000047", "text": "Okkara dreingir h\u00f8vdu eisini fleiri m\u00f8guleikar, a\u0301\u00f0renn Fyllngdalen \u00f8kti til fyrst 3-0 vi\u00f0 einum langskoti og si\u0301\u00f0an vi\u00f0 v\u00e6l gj\u00f8gnum sp\u00e6ldum a\u0301lopum til 4, 5 og 6-0."}, {"text_idx": "#000048", "text": "Fyllingsdalen er eitt li\u00f0, i\u00f0 a\u0301 papi\u0301rinum sa\u0301 \u00f8giligt u\u0301t. Teir vunnu si\u0301n bo\u0301lk suverent vi\u00f0 ma\u0301lskoruni 43-1, og h\u00f8vdu millum anna\u00f0 sligi\u00f0 eitt po\u0301lkst akademili\u00f0 u\u0301t a\u0301 vegnum til ha\u0301lvfinaluna. Teir h\u00f8vdu ongan dyst vunni\u00f0 minni\u00f0 enn vi\u00f0 fimm ma\u0301lum. Bitin var ov sto\u0301rur fyri okkara dreingir, i\u00f0 sostatt fa\u0301a bronsuhei\u00f0ursmerki i\u0301 A bo\u0301lkinum."}, {"text_idx": "#000051", "text": "Try\u0301 HB li\u00f0 lutto\u0301ku i\u0301 Dana Cup i\u0301 a\u0301r. HB 2 kom i\u0301 A 16. partsfinaluna, har teir vo\u0301r\u00f0u slignir u\u0301t av besta li\u00f0num hja\u0301 norsku Vidar FK."}, {"text_idx": "#000052", "text": "HB 2 komu i\u0301 B 16. partsfinaluna, men vo\u0301r\u00f0u slignir u\u0301t av norsku Fossum IF."}, {"text_idx": "#000053", "text": "Dana Cup er nu\u0301 li\u00f0ugt a\u0301 hesum sinni og vit venda n\u00f8sini heim eftir."}, {"text_idx": "#000054", "text": "HB er i\u0301 Dana Cup ha\u0301lvfinaluni"}, {"text_idx": "#000056", "text": "Ta\u00f0 leika\u00f0i sera javnt a\u0301 fyrstu l\u00f8tuna og b\u00e6\u00f0i li\u00f0ini vo\u0301ru merkt av, at tey longu h\u00f8vdu sp\u00e6lt 100 minuttir fyrri\u0301 dag, men einar 10 minuttir inni i\u0301 dystinum byrja\u00f0i norska li\u00f0i\u00f0 at leggja meira try\u0301st a\u0301, men okkara stinna verja og Anton i\u0301 ma\u0301linum sto\u0301\u00f0u mo\u0301ti try\u0301stinum, umframt at onnur ma\u0301lstongin hja\u0301lpti til eina fer\u00f0ina. Okkara dreingir h\u00f8vdu eisini fleiri naskar royndir. Men ha\u0301lvleiksst\u00f8\u00f0an var 0-0."}, {"text_idx": "#000057", "text": "Sp\u00e6li\u00f0 var heldur har\u00f0ari i\u0301 seinna ha\u0301lvleiki, og gekk javnt ba\u0301\u00f0ar vegir.\nTa\u00f0 var to\u0301 ikki mo\u0301ti leikgongdini, at Jotum leg\u00f0i seg a\u0301 odda 1-0, ta\u0301 go\u0301\u00f0ir 10 minuttir vo\u0301ru eftir. Men ta\u0301 ma\u0301lma\u00f0urin klodda\u00f0i eitt heldur spakuligt skot hja\u0301 Sveini i\u0301 ma\u0301li\u00f0 20 sekund a\u0301\u00f0renn ti\u0301\u00f0, var alt opi\u00f0 aftur."}, {"text_idx": "#000058", "text": "Her ver\u00f0ur fari\u00f0 beint til brotsspark."}, {"text_idx": "#000060", "text": "HB 1 sp\u00e6lir kvartfinalu i\u0301 kv\u00f8ld"}, {"text_idx": "#000061", "text": "HB 1 helt a\u0301fram vi\u00f0 sannf\u00f8randi sp\u00e6linum, ta\u0301 teir smurdu Bo\u0308lhorst Ha\u0308versta\u0308dt SV av."}, {"text_idx": "#000062", "text": "Dysturin byrja\u00f0i v\u00e6l, ta\u0301 Sveinur setti eitt brotsspark i\u0301 neti\u00f0, og a\u0301\u00f0renn fyrsta korteri\u00f0 var fari\u00f0, hev\u00f0i Sveinur skora\u00f0 eitt afturat og Hanus eitt. A\u0301\u00f0renn ha\u0301lvleik hev\u00f0i Sveinur trygga\u00f0 s\u00e6r hattricki\u00f0 og ha\u0301lvleikst\u00f8\u00f0una 4-0."}, {"text_idx": "#000063", "text": "I\u0301 seinna ha\u0301lvleiki skora\u00f0i innskifti Sigmund tv\u00e6r fer\u00f0 til endast\u00f8\u00f0una 6-0."}, {"text_idx": "#000064", "text": "Nu\u0301 16. parts finalurnar eru ber ikki til hja\u0301 m\u00e6r at vera til dystirnar, men u\u0301rslitini kann eg siga tykkum. HB2 leg\u00f0i fyri vi\u00f0 dysti mo\u0301ti besta li\u00f0num hja\u0301 Vidar FK. Norski bitin gj\u00f8rdist to\u0301 ov sto\u0301rur at gloypa fyri okkara dreingir, i\u00f0 taptu 8-2 og ti\u0301 ikki longur eru i\u0301 kappingini."}, {"text_idx": "#000065", "text": "HB 1 er komi\u00f0 vi\u0301\u00f0ari til 8. partsfinaluna eftir sto\u0301rsigur mo\u0301ti Amman u\u0301r Jordan. Dysturin enda\u00f0i eftir ti\u0301, i\u00f0 vit hava fr\u00e6tt 8-1 ."}, {"text_idx": "#000066", "text": "HB 3 kempa\u00f0i manniliga men ma\u0301tti lu\u0301ta fyri norsku Fossum IF, i\u00f0 vann 4-1. Ta\u0301 ta\u00f0 var 1-0, vo\u0301ru okkara dreingir sny\u0301ttir fyri eitt kla\u0301rt brotsspark. Andrias javna\u00f0i stutt eftir til 1-1. Men norska li\u00f0i\u00f0 leg\u00f0i se framum a\u0301 2-1 a\u0301\u00f0renn ste\u00f0gin. I\u0301 seinna ha\u0301lvleiki h\u00f8vdu vit fleiri m\u00f8guleikar at javna. Men ta\u00f0 var Fossum, i\u00f0 skora\u00f0i 2 ma\u0301l til endast\u00f8\u00f0una 4-1."}, {"text_idx": "#000067", "text": "Ta\u00f0 var eitt munandi meira tendra\u00f0 HB3 li\u00f0, i\u00f0 vitja\u00f0i oddali\u00f0i\u00f0 i\u0301 bo\u0301lki 15 Trauma IF. Ho\u0301ast Trauma kom a\u0301 odda beinanvegin, so javna\u00f0i okkara Helgi beinanvegin til 1-1. Ha\u0301lvleiksst\u00f8\u00f0an 3-1 var ti\u0301 heldur ikki serliga si\u0301gandi fyri leikgongdina."}, {"text_idx": "#000068", "text": "Seinni ha\u0301lvleik vardu vit v\u00e6l og h\u00f8vdu eisini onkran m\u00f8guleika mo\u0301ti ma\u0301li."}, {"text_idx": "#000069", "text": "Men ta\u00f0 var oddali\u00f0i\u00f0, i\u00f0 tryggja\u00f0i sigurin og fyrsta pla\u0301ssi\u00f0 i\u0301 bo\u0301lkinum vi\u00f0 at \u00f8kja til endast\u00f8\u00f0una 4-1."}, {"text_idx": "#000070", "text": "Vo\u0301nirnar eru nu\u0301 go\u0301\u00f0ar fyri dystinum i\u0301 morgin, ta\u0301 HB3 tekur i\u0301mo\u0301ti norsku Fossdal IF"}, {"text_idx": "#000072", "text": "HB 1 vann si\u0301n bo\u0301lk"}, {"text_idx": "#000073", "text": "HB 1 helt fram vi\u00f0 go\u0301\u00f0a sp\u00e6linum og vann sannf\u00f8randi bo\u0301lk 16 vi\u00f0 trimum sigrum, ta\u0301 teir vunnu a\u0301 Vidar FK u\u0301r Noregi."}, {"text_idx": "#000074", "text": "Ha\u0301lvleiksst\u00f8\u00f0an var 0-3 til okkara eftir eitt sja\u0301lvma\u0301l og ma\u0301l fra\u0301 Si\u0301mun og Hanusi. I\u0301 seinna ha\u0301lvleiki megna\u00f0i Vidar at koma betur vi\u00f0 og skora\u00f0i tvey ma\u0301l afturat, me\u00f0an okkara Sveinur skora\u00f0i f\u00f8royska ma\u0301li\u00f0."}, {"text_idx": "#000076", "text": "I\u0301morgin eru 16. parts finalur a\u0301 skra\u0301nni."}]